
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 141 

31 Αυγούστου 19Β4 


ΝΟΜΟΣ ΥΠ’ ΑΡΙΘ. 2233 

Ρύθμιση θεμάτων εξετάσεων μετεγγραφών φοιτητών εξωτε¬ 
ρικού και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

Άρθρο 1 

Θέματα εξετάσεων μετεγγραφών 
φοιτητών εξωτερικού 

1. Η αρμοδιότητα για την οργάνωση και την εποπτεία 
των εξετάσεων για τις μετεγγραφές φοιτητών εξωτε¬ 
ρικού ανήκει στην Κεντρική Επιτροπή Εξετάσεων Με¬ 
τεγγραφών Εξωτερικού (Κ.Ε.Ε.Μ.Ε.). η οποία συγκρο¬ 
τείται με τη διαδικασία που ορίζεται στην επόμενη 
παράγραφο και έχει ως έδρα το Αριστοτέλειο Πανεπι¬ 
στήμιο Θεσσαλονίκης, όπου και διενεργούνται οι εξε¬ 
τάσεις. 

2. Η Κ.Ε.Ε.Μ.Ε. αποτελείται από δεκαοκτώ (18) μέλη, 
ως εξής: 

α) Πρόεδρος είναι ο Αντιπρύτανης Ακαδημαϊκών Υ¬ 
ποθέσεων και Προσωπικού του Αριστοτελείου Πανεπι¬ 
στημίου Θεσσαλονίκης. Αναπληρωτής του ορίζεται κα¬ 
θηγητής του ίδιου Πανεπιστημίου με απόφαση της Συ¬ 
γκλήτου του. 

β) Τα άλλα μέλη της επιτροπής εκπροσωπούν τα 
λοιπά Ανώτατα Εκπαιδευτικά Ιδρύματα (Α.Ε.Ι.) της χώ¬ 
ρας. Μέχρι τις 31 Μαρτίου κάθε έτους, οι Σύγκλητοι 
των Ιδρυμάτων αυτών προτείνουν, μετά από εισήγηση 
των οικείων τμημάτων, από έναν εκπρόσωπό τους, με 
τον αναπληρωτή του, ως μέλος της Επιτροπής αυτής. 
Ειδικά, κατά την πρώτη εφαρμογή του παρόντος, τα 
μέλη της Επιτροπής θα οριστούν μέχρι τις 30 Σεπτεμ¬ 
βρίου 1994. 

γ) Γραμματέας της Κ.Ε.Ε.Μ.Ε. ορίζεται από τον Πρόε¬ 
δρο αυτής, Διοικητικός Υπάλληλος, κλάδου ΠΕ, του 
Αριστοτελείου Πανεπιστημίου Θεσσαλονίκης 

3. α) Η Κ.Ε.Ε.Μ.Ε. υποβοηθείται στο έργο της από 
Συμβούλιο Εξετάσεων, το οποίο είναι πενταμελές και 
αποτελείται: 

αα. Από τον Πρόεδρο της Κ.Ε.Ε.Μ.Ε., ο οποίος είναι 
και Πρόεδρός του. 

ββ. Από δύο μέλη Δ.Ε.Π. του Αριστοτελείου Πανε¬ 
πιστημίου Θεσσαλονίκης και ισάριθμα του Πανεπιστημίου 
Μακεδονίας, ως μέλη. Τα μέλη αυτά, με τα αναπλη¬ 


ρωματικά τους, ορίζονται από τις Συγκλήτους των 
παραπάνω Πανεπιστημίων με την έναρξη της ακαδη¬ 
μαϊκής περιόδου. 

β) Το Συμβούλιο Εξετάσεων έχει ως αρμοδιότητα την 
επίλυση θεμάτων που ανακύπτουν κατά τη διαδικασία 
των εξετάσεων και την έκδοση των αποτελεσμάτων. 

γ) Η θητεία των μελών του Συμβουλίου Εξετάσεων 
είναι ετήσια. Παρατείνεται δε αυτοδίκαια μέχρι την 
εγκατάσταση των νέων μελών. 

δ) Γραμματέας του Συμβουλίου είναι ο Γραμματέας 
της Κ.Ε.Ε.Μ.Ε.. 

4. Το πρώτο εδάφιο της τρίτης παραγράφου του 
άρθρου 1 της υπουργικής απόφασης Β3/2274/1987 
(ΦΕΚ 346 Β), που κυρώθηκε με το άρθρο 1 παρ. 1 
στοιχ. α’ του ν. 1865/1989 (ΦΕΚ 210 Α'), αντικαθίσταται 
ως εξής: 

Από τις 20 Νοεμβρίου έως την 1η Δεκεμβρίου κάθε 
έτους διενεργείται η επιλογή τριών εξεταστών ανά 
μάθημα. Από αυτούς δύο είναι βαθμολογητές και ο 
τρίτος αναβαθμολογητής. Ολοι ορίζονται με ισάριθμους 
αναπληρωτές. Κανείς δεν επιτρέπεται να είναι εξετα¬ 
στής για δύο συνεχόμενα ακαδημαϊκά έτη. Οι βαθμο¬ 
λογητές επιλέγονται με κλήρωση από το σύνολο των 
μελών Διδακτικού Ερευνητικού Προσωπικού (Δ.Ε.Π.) του 
Πανεπιστημίου Θεσσαλονίκης, που διδάσκουν το μάθημα 
αυτό και σε περίπτωση που δεν υπάρχει επαρκής 
αριθμός από άλλο Α.Ε.Ι.. Η επιλογή του αναβαθμολογητή 
γίνεται με κλήρωση από το σύνολο των μελών Δ.Ε.Π. 
των Α.Ε.Ι. της χώρας που διδάσκουν το ίδιο μάθημα". 

5. Το πρώτο εδάφιο της τέταρτης παραγράφου του 
άρθρου 1 της ανωτέρω υπουργικής απόφασης αντικα¬ 
θίσταται ως εξής: 

"Η Κ.Ε.Ε.Μ.Ε. ορίζει: α) το ή τα διδακτικά εγχειρίδια 
στα οποία θα εξετασθούν οι υποψήφιοι και β) την 
εξεταστέα ύλη ανά μάθημα, την οποία ανακοινώνει οκτώ 
(8) μήνες πριν από την έναρξη των εξετάσεων. 

Η επιλογή των εξεταστέων μαθημάτων γίνεται από 
την Κ Ε.Ε.Μ.Ε. ως ακολούθως: Μια εβδομάδα πριν από 
τις εξετάσεις, η Κ.Ε.Ε.Μ.Ε. επιλέγει με κλήρωση τρία 
μέλη Δ.Ε.Π. με τους αναπληρωτές τους ανά εξεταστέο 
μάθημα από αυτά που διδάσκουν το μάθημα αυτό, ή 
συγγενικό του σε ελληνικό Α.Ε.Ι.. Τα μέλη αυτά του 
Δ.Ε.Π. προσέρχονται την ημέρα των εξετάσεων στην 
έδρα της Κ.Ε.Ε.Μ.Ε. και προτείνουν σε αυτήν πολλα¬ 
πλάσιο αριθμό θεμάτων από τα εξεταζόμενα ανά εξε- 

ταστεο μάθημα. Η Κ.Ε.Ε.Μ.Ε. διενεργεί· κλήρωση πα¬ 
ρουσία των προτεινόντων και επιλέγει τα θέματα των 
εκτάσεων". 

6: Η Κ.Ε.Ε.Μ.Ε. ορίζει προθεσμία για τη διόρθωση 
των γραπτών δοκιμίων από του^-εξεταστές, ανάλογα 
με τον αριθμό των εξεταζομένων. 

7. α) Με απόφαση του Υπουργού Εθνικής Παιδείας 
και Θρησκευμάτων ρυθμίζονται λεπτομέρειες και κάθε 
άλλο ζήτημα σχετικό με την εφαρμογή του παρόντος, 
για την οργάνωση και διεξαγωγή των εξετάσεων και 
τη διοικητική στήριξη αυτών. 

β) Στα μέλη της Κ.Ε.Ε.Μ.Ε., τους εξεταστές και όσους 
συμμετέχουν στη σχετική διαδικασία, καταβάλλεται α¬ 
ποζημίωση και έξςδα μετακίνησης, το ύψος των οποίων 
καθορίζεται με κοινή απόφαση των Υπουργών Εθνικής 
Παιδείας και Θρησκευμάτων και Οικονομικών. 

γ) Η παράγραφος 2 του άρθρου 5 του ν. 1966/1991 
(ΦΕΚ 147 Α ) και κάθε άλλη διάταξη αντίθετη προς τις 
διατάξεις του παρόντος καταργούνται. 

8. Οι μετεγγραφές για την Ανώτατη Σχολή Καλών 
Τεχνών και τα τμήματα της Σχολής Καλών Τεχνών του 
Πανεπιστημίου Θεσσαλονίκης εξακολουθούν να διέπο- 
νται από τις διατάξεις της απόφασης του Υπουργού 
Εθνικής Παιδείας και Θρησκευμάτων Φ. 
141.4/Β3/1344/1988, που κυρώθηκε με το άρθρο 1, 
παρ. 1, στοιχ. γ του ν. 1865/1989. 

9. Η προβλεπόμενη από τις διατάξεις του παρόντος 
διαδικασία για την επιλογή των εξεταστών και των 
εξεταστέων θεμάτων και τη διενέργεια των εξετάσεων 
και οι σχετικές διατάξεις, που αναφέρονται στην ορ¬ 
γάνωση και λειτουργία και τις αρμοδιότητες της 
Κ.Ε.Ε.Μ.Ε., ισχύουν και για τις κατατακτήριες εξετάσεις 
πτυχιούχων υπερδιετούς κύκλου σπουδών τριτοβάθμιας 
εκπαίδευσης στα Α.Ε.Ι.. Το στοιχείο α’ της παραγράφου 
1 και η παράγραφος 2 του άρθρου 7 της υπουργικής 
απόφασης Β3/2274/1987 καταργούνται 

10. Ειδικά, για το ακαδημαϊκό έτος 1994-1995, η 
εξεταστέα ύλη ισχύει όπως έχει ανακοινωθεί από το 
Αριστοτέλειο Πανεπιστήμιο Θεσσαλονίκης, όπως, επί¬ 
σης, παραμένει ίδιος και ο χρόνος διεξαγωγής των 
εξετάσεων. 

Άρθρο 2 

Εκπαιδευτικά και διοικητικά θέματα 

1 Η περίπτωση δ του πρώτου εδαφίου της παρα¬ 
γράφου 23 του άρθρου 45 του ν. 1268/1982 (ΦΕΚ 87 
Α') αντικαθίσταται ως εξής: 

"δ) Ο αντιπρύτανης ακαδημαϊκών υποθέσεων και προ¬ 
σωπικού του οικείου Α.Ε.Ι. ή ο αντιπρόεδρος της διοι- 
κούσας επιτροπής του οικείου Α.Ε.Ι. και σε περίπτωση 
κωλύματος ο αντιπρύτανης οικονομικού προγραμματι¬ 
σμού και ανάπτυξης και το μέλος Δ.Ε.Π. ιης διοικούσας 
επιτροπής, που έχει τα περισσότερα χρόνια υπηρεσίας 
στη βαθμίδα του καθηγητή, αναπληρωτή ή επικούρου'. 

2. α) Η αληθινή έννοια των διατάξεων των παραγρά¬ 
φων 1 και 2 του άρθρου 2 της απόφασης 2023080/2538/ 
0022/ΣΧΕΤ.2057 (ΦΕΚ 197 Β) των Υπουργών Οικονο¬ 
μικών και Εθνικής Παιδείας και Θρησκευμάτων, που 
κυρώθηκε με την παρ. 3 του άρθρου 1 του ν. 1865/1989, 
είναι ότι η ερευνητική χορηγία, που προβλέπουν οι 
διατάξεις αυτές, καταβάλλεται μόνο σ^ς κατηγορίες 
του τακτικού προσωπικού των εκπαιδευτικών ιδρυμάτων 
που αναφέρονται σε αυτές, 
β 1 Τυχόν αξιώσεις κατά του Δημοσίου και των εκπαι¬ 


δευτικών ιδρυμάτων, που αφορούν την καταβολή της 
ερευνητικής χορηγίας και στο έκτακτο ή ωρομίσθιο 
προσωπικό των ανωτέρω κατηγοριών, παραγράφονται 
εφόσον, μέχρι την έναρξη της ισχύος του παρόντος 
νόμου, δεν έχουν εκδοθεί αμετάκλητες δικαστικές α¬ 
ποφάσεις. Όλες οι σχετικώς υπάρχουσες εκκρεμείς 
δίκες, σε οποιονδήποτε βαθμό, καταργούνται. Τυχόν 
ποσά που έχουν καταβληθεί θεωρείται ότι καλώς κα¬ 
ταβλήθηκαν και δεν αναζητούνται. 

3. Η διάταξη του άρθρου τρίτου, παρ. 2 του ν. 
2174/1994 (ΦΕΚ 210 Α ) εφαρμόζεται αναλόγως και για 
το ακαδημαϊκό έτος 1994-1995. 

4. Τα μέλη Δ.Ε.Π. και Ειδικού Εκπαιδευτικού Προσω¬ 
πικού (Ε.Ε.Π.) των Α.Ε.Ι. και Εκπαιδευτικού Προσωπικού 
(Ε.Π.) και Ε.Ε.Π. των Τεχνολογικών Εκπαιδευτικών Ι¬ 
δρυμάτων (Τ.Ε.Ι.) δεν μπορούν να κατέχουν δεύτερη 
οργανική θέση στην ίδια ή άλλη βαθμίδα της εκπαίδευ¬ 
σης. Όσοι κατέχουν τέτοια θέση, πρέπει μέσα σε δύο 
(2) μήνες από τη δημοσίευση του παρόντος να δηλώσουν 
ποια θέση επιλέγουν. Η δήλωση υποβάλλεται στο τμήμα 
της θέσης που επιλέγουν και κοινοποιείται στο τμήμα 
της άλλης θέσης και στην οικεία διεύθυνση του Υπουρ¬ 
γείου Εθνικής Παιδείας και Θρησκευμάτων. Αν δεν υπο¬ 
βληθεί δήλωση, παύει αυτοδικαίως η ισχύς των οικείων 
πράξεων ή διατάξεων με τις οποίες τους επετράπη η 
κατοχή δεύτερης θέσης. 

5. Στο ν. 2188/1994 (ΦΕΚ 18 Α’), οι προθεσμίες που 
προβλέπονται στα άρθρα 2, παρ. 10, στοιχ. ζ’ και 3, 
παρ. 1, στοιχ. γ’ ορίζονται σε 3Τ12.1994, ενώ αυτές 
που αναφέρονται στις παραγράφους 4 και 7 στοιχείο 
γ' παρατείνονται μέχρι 31.10.1994. 

6. α) Κατά το διορισμό δασκάλων, που διενεργείται 
κάθε φορά κατά τις οικείες διατάξεις, ένα ποσοστό 
των θέσεων καλύπτεται από τους εγγεγραμμένους στον 
οικείο πίνακα διοριστέων, πτυχιούχων παιδαγωγικών 
τμημάτων των Α.Ε.Ι. (περίπτωση Α’) και το υπόλοιπο 
ποσοστό από τους εγγεγραμμένους στον ίδιο πίνακα, 
πτυχιούχους παιδαγωγικών ακαδημιών, κατά περίπτωση 
(περίπτωση Β). Για τον προσδιορισμό του ποσοστού 
για καθεμία από τις περιπτώσεις αυτές, διαιρείται ο 
αριθμός όσων ανήκουν στην περίπτωση Α' και είναι 
εγγεγραμμένοι στους πίνακες διοριστέων των ετών 
1988 μέχρι 1992, καθώς και ο αριθμός όσων ανήκουν 
στην περίπτωση Β' και είναι εγγεγραμμένοι στους πί¬ 
νακες διοριστέων των ετών 1986 μέχρι και 1990, δια 
του ολικού αριθμού των εγγεγραμμένων στους οικείους 
πίνακες διοριστέων των παραπάνω χρονικών περιόδων. 
Το κλάσμα στρογγυλοποιείται στην πλησιέστερη μονάδα. 

β) Οταν πρόκειται για πρόσληψη προσωρινών ανα¬ 
πληρωτών κατά την έναρξη του σχολικού έτους, οι 
θέσεις καλύπτονται σε ποσοστό 10% και 90% από 
εκπαιδευ ιίκούς των περιπτώσεων Α και Β' αντίστοιχα. 
Στην περίπτωση κάλυψης μεμονωμένης θέσης προσοο- 
ρινού αναπληρωτή, η πρόσληψη γίνεται εναλλάξ από 
τις δύο κατηγορίες, με έναρξη από την κατηγορία των 
πτυχιούχων παιδαγωγικών τμημάτων των Α.Ε.Ι.. 

γ) Οι διατάξεις της παραγράφου αυτής εφαρμόζονται 
ανάλογα και για το διορισμό νηπιαγωγών μετά την 
εξάντληση του πίνακα διοριστέων εξ αποφοίτων σχολών 
νηπιαγωγών του έτους 1985. 

δ) Μετά την εξάντληση των πινάκων διοριστέων μέχρι 
του 1992 για την περίπτωση Α' και μέχρι του 1990 για 
την περίπτωση Β , οι διορισμοί γίνονται με τη σειρά 
εγγραφής στον ενιαίο πίνακα διοριστέων. 

7. Πτυχιούχοι παιδαγωγικών ακαδημιών, που έχουν 

εγγράφει στους πίνακες διοριστέων εκπαιδευτικών πρω¬ 
τοβάθμιας εκπαίδευσης σε μεταγενέστερο έτος από 
την αποφοίτησή τους, επειδή δεν συμπλήρωναν το 20ό 
έτος της ηλικίας τους, σύμφωνα με τις διατάξεις του 
άρθρου 15 παρ. 5 του ν. 1566/1985 (ΦΕΚ 167 Α), 
μεταφέρονται, από την ισχύ του παρόντος νόμου, στους 
πίνακες διοριστέων του έτους αποφοίτησής τους και 
κατατάσσονται στη σειρά που προκύπτει από το βαθμό 
του πτυχίου τους ή και από άλλες ιδιότητες που 
συντρέχουν, κατά τα προβλεπόμενα από τις ισχύουσες 
διατάξεις. 

8. Η προβλεπόμενη από το άρθρο 2 παρ. 1 του 
π.δ/τος 250/1992 (ΦΕΚ 138 Α ) προϋπόθεση υποχρεω¬ 
τικής εισαγωγικής, .επιμόρφωσης, δεν εφαρμόζεται για 
όσους διοριστούν κατά τη διάρκεια των ετών 1994 και 
1995 και υπάγονται στην προηγούμενη παράγραφο του 
άρθρου αυτού ή είναι πτυχιούχοι παιδαγωγικών τμημάτων 
Α.Ε.Ι.. 

9. Στην παράγραφο 7, του άρθρου 15 του ν. 1566/1985 
προστίθεται τέταρτο εδάφιο ως εξής: 

Επίσης, έχουν-δικαίωμα να υποβάλουν αίτηση διορι¬ 
σμού ομογενείς από την πρώην Ε.Σ.Σ.Δ. οι οποίοι 
παλιννόστησαν από 1.1.1981 και των οποίων τα πτυχία 
έχουν αναγνωριστεί ως ισότιμα προς τα αντίστοιχα των 
ελληνικών Α.Ε.ΙΛ 

10. α) Στον οργανισμό της Κεντρικής Υπηρεσίας 
(Κ.Υ.) του Υπουργείου Εθνικής Παιδείας και Θρησκευ¬ 
μάτων συνιστάται Διεύθυνση που έχει ως αρμοδιότητα 
την υποστήριξη τόυ Κοινοτικού Πλαισίου Στήριξης 
(Κ.Π.Σ.), κατά το μέρος που αναφέρεται στο Υπουργείο 
Εθνικής Παιδείας και Θρησκευμάτων. Η Διεύθυνση λει¬ 
τουργεί μέχρι την περάτωση των έργων που αναφέ- 
ρονται στο Κ.Π.Σ. και έχει ως αντικείμενο ιδίως: ί) το 
συντονισμό σε επίπεδο διοίκησης και την εξασφάλιση 
των απαραίτητων όρων και προϋποθέσεων εφαρμογής 
και ειδικότερα υλοποίησης του Κ.Π.Σ., ίι) τη διαμόρφωση 
προτάσεων στα πλαίσια του Κ.Π.Σ., ϋΐ) την παρακολού¬ 
θηση υλοποίησης των προγραμμάτων από λειτουργική 
και οικονομική άποψη, την οικονομική και διοικητική 
διαχείρισή τους και τη διαμόρφωση προτάσεων για 
διορθωτικές παρεμβάσεις, ιν) τη διοικητική και γραμμα¬ 
τειακή υποστήριξη και ν) την αξιολόγηση των προγραμ¬ 
μάτων, μετά την ολοκλήρωσή τους και την υποβολή 
της σχετικής έκθεσης. 

β) Για τη στελέχωση της Διεύθυνσης και των τμημάτων 
της ισχύουν οι διατάξεις του οργανισμού της Κ.Υ. και 
εφαρμόζεται αναλόγως και η διάταξη της παραγράφου 
3 του άρθρου 19 του ν. 2083/1992 (ΦΕΚ 159 Α'). Τα 
θέματα που αφορούν τη λειτουργία της γενικώς και τη 
συγκρότησή της σε τμήματα και το ειδικότερο αντικεί¬ 
μενό τους ρυθμίζονται με απόφαση του Υπουργού 
Εθνικής Παιδείας και Θρησκευμάτων. 

γ) Για την αξιοποίηση των κονδυλίων της τεχνικής 
βοήθειας ή ειδικών προγραμμάτων του Κ.Π.Σ. που α- 
ναφέρεται στο στοιχείο α' της παραγράφου αυτής, τα 
οποία έχουν σχέση με μελέτες ή έρευνα συνιστάται, 
στο Υπουργείο Εθνικής Παιδείας και Θρησκευμάτων, 
Ειδικός Λογαριασμός. Η μορφή διοίκησης του ειδικού 
αυτού λογαριασμού, ο τίτλος του και ο τρόπος ανάθεσης 


και διαχείρισης των ανωτέρω κονδυλίων με σκοπό την 
υποστήριξη του έργου της Διεύθυνσης του Κ.Π.Σ. του 
Υπουργείου Εθνικής Παιδείας και Θρησκευμάτων και τα 
σχετικά θέματα, ρυθμίζονται με απόφαση του Υπουργού 
Εθνικής Παιδείας και Θρησκευμάτων και ανάλογη ε¬ 
φαρμογή του π.δ/τος 432/1981 (ΦΕΚ 118 Α'). 

11. α) Με απόφαση του Υπουργού Εθνικής Παιδείας 
και Θρησκευμάτων συνιστώνται οι εξής προσωρινές 
προσωποπαγείς θέσεις εκπαιδευτικών σε δημόσια σχο¬ 
λεία της δευτεροβάθμιας εκπαίδευσης της περιοχής 
Αττικής: 

Θέσεις μόνιμες: Μία του κλάδου ΠΕ 17, ειδικότητας 
ηλεκτρονικού, τέσσερις του κλάδου ΤΕ 1, ειδικότητας 
μηχανολόγου, μία του κλάδου ΤΕ 1, ειδικότητας ηλε¬ 
κτρολόγου. 

Θέσεις με σχέση εργασίας ιδιωτικού δικαίου: Δέκα 
του κλάδου ΤΕ 1, ειδικότητας μηχανολόγου, τρεις του 
κλάδου ΤΕ 1, ειδικότητας ηλεκτρολόγου. 

β) Στις παραπάνω θέσεις εντάσσονται υπάλληλοι, 
μόνιμοι και με σχέση εργασίας ιδιωτικού δικαίου, που 
υπηρετούσαν στο Κρατικό Εργοστάσιο Εποπτικών Μέ¬ 
σων Διδασκαλίας, το οποίο καταργήθηκε με τις διατάξεις 
του άρθρου 2 παρ. 4 του ν. 1894/1990 (ΦΕΚ 110 Α). 
Οι υπάλληλοι αυτοί εντάσσονται με το βαθμό και το 
μισθολογικό κλιμάκιο, που κατέχουν και εξελίσσονται 
εφεξής σύμφωνα με τις ισχύουσες διατάξεις για τους 
εκπαιδευτικούς 'της δευτεροβάθμιας εκπαίδευσης. Οι 
προσωποπαγείς θέσεις τους που συστήθηκαν με το 
άρθρο 2 παρ. 4 του ν. 1894/1990 καταργούνται μετά 
την κατά τα ανωτέρω ένταξη. 

γ) Η ένταξη γίνεται με απόφαση του Υπουργού 
Εθνικής Παιδείας και Θρησκευμάτων, ύστερα από αίτηση 
των ενδιαφερομένων και πρόταση του Κεντρικού Υπη¬ 
ρεσιακού Συμβουλίου Δευτεροβάθμιας Εκπαίδευσης. 

δ) Οι συνιστώμενες θέσεις καταργούνται με την α¬ 
ποχώρηση από την υπηρεσία των εντασσομένων σε 
αυτές. 

12. Στην παράγραφο 12 του άρθρου 112 του ν. 
1892/1990 (ΦΕΚ 101 Α') προστίθενται από την ημερο¬ 
μηνία ισχύος του, εδάφια ως εξής: 

"α. Οι σπουδαστές αυτοί οφείλουν για την αποπερά¬ 
τωση των σπουδών τους στο τμήμα εγγραφής τους 
στο Τ.Ε.Ι. να παρακολουθήσουν με επιτυχία τα μαθήματα 
των τυπικών εξαμήνων εγγραφής τους και επομένων. 
Επίσης, οφείλουν να εκπονήσουν την πτυχιακή εργασία 
και να εκτελέσουν την πρακτική άσκηση στο επάγγελμα, 
σύμφωνα με τις κείμενες διατάξεις. Στους σπουδαστές 
που έχουν εκπληρώσει όλες τις υποχρεώσεις τους, 
σύμφωνα με τα προηγούμενα, χορηγείται Ειδικό Πτυχίο, 
ο βαθμός του οποίου υπολογίζεται κατ' ανάλογη εφαρ¬ 
μογή του άρθρου 17 του π.δ/τος 489/1984 (ΦΕΚ 176 
Α'). Το Ειδικό Πτυχίο δεν αποτελεί τίτλο σπουδών, 
λογίζεται όμως ως ισότιμο πτυχίου Τ.Ε.Ι. αντίστοιχης 
ειδικότητας μόνον για τις περιπτώσεις μισθολογικών ή/ 
και υπηρεσιακών μεταβολών στη Δευτεροβάθμια Εκπαί¬ 
δευση των κατόχων τους. 

β. Από το ακαδημαϊκό έτος 1994-1995 η παράγραφος 
12 του άρθρου 112 του ν. 1892/1990 (ΦΕΚ 101 Α') 
καταργείταΓ. 

Άρθρο 3 

Ιοχύς 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεις, εκτός αν ορίζεται διαφο¬ 
ρετικά στις επί μέρους διατάξεις. 

Ποραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 29 Αυγούοτου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α- ΠΕΡΟΝΗΣ Α. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 31 Αυγούοτου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


